
N A R V A    L I N N A V A L I T S U S

KORRALDUS

Narva                                                                                                                    11.06.2014  nr.

Plaanimaterjali alusel munitsipaalomandisse 
antava maa piiride ja pindala kinnitamine, 
Uusküla tänav J4
1.  Asjaolud ja menetluse käik

03.02.2014.a võttis Ida-Viru maavanem vastu korralduse nr 8-8/2014/85 ja 19.05.2014 korralduse nr 8-8/2014/404 Uusküla tänav J4 maaüksuse Narva linna munitsipaalomandisse andmise kohta. Ida-Viru maavanema 03.02.2014 korralduse nr 85 punkti 2 kohaselt loetakse omandiõigus Narva linnale üleläinuks maaüksuse riigi maakatastris registreerimisest arvates.

Vabariigi Valitsuse 29 aprilli 1997.a. määrusega nr 88 kinnitatud plaani- või kaardimaterjali alusel katastriüksuse moodustamise korra ja Ida-Viru maavanema 03.02.2014 korralduse nr 8-8/2014/85 ja 19.05.2014 korralduse nr 8-8/2014/404 alusel moodustatakse katastriüksus Narva linn, Uusküla tänav J4.
Kuna katastriüksus moodustatakse plaanimaterjali alusel, siis tuleks kinnitada moodustatava Uusküla tänav J4 katastriüksuse andmed.

2.  Õiguslikud Alused
2.1 Vabariigi Valitsuse 2 juuni 2006 määruse nr 133 „Maa munitsipaalomandisse andmise kord“ §9 lõike 1 kohaselt registreeritakse munitsipaalomandisse antud maa riigi maakatastris maa munitsipaalomandisse andmise otsuse alusel, s.o Ida-Viru maavanema 03.02.2014  korralduse nr 8-8/2014/248 ja 19.05.2014 korralduse nr 8-8/2014/404 alusel.

2.2 Vabariigi Valitsuse 29.04.1997.a määrusega nr 88 kinnitatud plaani- või kaardimaterjali alusel katastriüksuse moodustamise korra punkti 16 kohaselt kinnitatakse plaani- või kaardimaterjalil määratud piirid kohaliku omavalitsuse otsusega, kus fikseeritakse katastriüksuse number, aadress, katastriüksuse sihtotstarve, pindala, maksustamishind, isik kelle omandisse katastriüksus läheb ning katastriüksuse moodustamise õiguslik alus viitega maareformi seaduse vastavale sättele.
2.3 Narva Linnavolikogu 05.12.2013.a otsuse nr 107 „Uusküla tänav J4 maaüksuse munitsipaalomandisse taotlemine ja katastriüksuse sihtotstarbe määramine“ punkti 4.2 kohaselt moodustab Linnavalitsus katastriüksus ja kinnitab moodustatava katastriüksuse piirid ning esitab katastritoimik registreerimiseks Maa–ameti Ida–Viru katastribüroosse. 

2.4 Vastavalt maareformi seaduse § 25 lõikele 1 antakse tasuta munitsipaalomandisse sama seaduse §-s 28 nimetatud maa. Maareformi seaduse § 28 lõike 1 punkti 1 alusel antakse munitsipaalomandisse munitsipaalomandis olevate hoonete ja rajatiste alune ning neid teenindav maa. 
2.5 Juhindudes Maakatastriseaduse § 20 lõigetest 5 ja 55, Vabariigi Valitsuse 23.10.2008 määrusest nr 155 „Katastriüksuse sihtotstarvete liigid ja nende määramise kord”, Vabariigi Valitsuse 22.05.2001.a määrusest nr 179 “Maa maksustamishinna arvutamise kord” ja keskkonnaministri 30.11.2001.a määrusest nr 50 “Maa korralise hindamise tulemuste kehtestamine”.

3.  otsus
Kinnitada Uusküla tänav J4 plaanimaterjali alusel moodustatava katastriüksuse piirid ning järgmised andmed:

3.1 katastriüksuse number: 185, katastrikaardi number: 65.834; 
3.2 katastriüksuse sihtotstarve: transpordimaa (007; L);
3.3 katastriüksuse pindala: 360 m2, sellest ehitise alune maa: 220 m2;
3.4 katastriüksuse maksustamishind: 120 (Ükssada kakskümmend) eurot;
3.5 maa omanik: Narva linn.

4.  Rakendussätted
4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

